শূন্য পদে লোক নিয়োগের বিজ্ঞপ্তি প্রকাশ করেছে বাংলাদশে ব্যাংক। মোট ১৬৪টি পদে লোক নিয়োগ দেয়া হবে। বুধবার প্রকাশিত ওই বিজ্ঞপ্তি অনুযায়ী, ব্যাংকার্স সিলেকশন কমিটির সদস্যভুক্ত আনসার ভিডিপি উন্নয়ন ব্যাংক ও বাংলাদেশ হাউস বিল্ডিং ফাইন্যান্স করপোরেশনে ‘কর্মকর্তা (সাধারণ)’ ৫৬ ও ১০৮ জনকে নিয়োগ দেওয়া হবে। প্রার্থীকে স্বীকৃত বিশ্ববিদ্যালয় থেকে যেকোনো বিষয়ে স্নাতকোত্তর ডিগ্রি অথবা চার বছর মেয়াদি স্নাতক বা স্নাতক (সম্মান) ডিগ্রি থাকতে হবে। মাধ্যমিক স্কুল সার্টিফিকেট বা সমমান এবং তদূর্ধ্ব পর্যায়ের পরীক্ষাসহ ন্যূনতম একটিতে প্রথম বিভাগ বা শ্রেণি থাকতে হবে। জাতীয় বেতন স্কেল, ২০১৫ অনুসারে এ পদের বেতন ১৬০০০-৩৮৬৪০ টাকা।